《寄庵诗为余寄庵作》
元代·成廷圭

此身江海即蜉蝣，小住庵中五百秋。万劫有穷唯道在，八方无碍与天游。

虎龙夜合黄金鼎，鸾鹤朝飞白玉楼。暂向世间忘尔汝，一瓢春酒肯相留。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。